NORAKSTS

|  |  |
| --- | --- |
| 26.04.2018. | Nr.6/17 |

**ILGTERMIŅA AIZŅĒMUMA ŅEMŠANA ERAF LĪDZFINANSĒTĀ PROJEKTA “JELGAVAS PILSĒTAS PAŠVALDĪBAS ĒKAS ZEMGALES PROSPEKTS 7 ENERGOEFEKTIVITĀTES PAAUGSTINĀŠANA” ĪSTENOŠANAI**

(ziņo I.Škutāne)

**Atklāti balsojot: PAR – 15** (A.Eihvalds, I.Jakovels, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

Eiropas reģionālās attīstības fonda līdzfinansētā projekta “Jelgavas pilsētas pašvaldības ēkas Zemgales prospekts 7 energoefektivitātes paaugstināšana” īstenošana ir nepieciešama, lai Jelgavas pilsētas pašvaldība varētu realizēt likumā “Par pašvaldībām” 15.panta pirmās daļas 4.punktā noteikto autonomo funkciju- gādāt par iedzīvotāju izglītību, jo pēc projekta īstenošanas Jelgavas pilsētas pašvaldībai piederošajā ēkā Zemgales prospektā 7, Jelgavā tiks izvietota Jelgavas pilsētas pašvaldības interešu izglītības iestāde “Jelgavas bērnu un jauniešu centrs “Junda””.

Saskaņā ar likuma “Par pašvaldībām” 15.panta pirmās daļas 4.punktu, 21.panta pirmās daļas 27.punktu, likuma “Par pašvaldību budžetiem” VI nodaļu, likuma ”Par valsts budžetu 2018.gadam” 14.panta pirmo daļu, Ministru kabineta 2008.gada 25.marta noteikumiem Nr.196 ”Noteikumi par pašvaldību aizņēmumiem un galvojumiem”,

**JELGAVAS PILSĒTAS DOME NOLEMJ:**

1. Ņemt Valsts kasē vai komercbankā ar tās noteikto kredīta procentu likmi ilgtermiņa aizņēmumu uz 30 gadiem pašvaldības izglītības iestāžu investīciju projekta “Jelgavas pilsētas pašvaldības ēkas Zemgales prospekts 7 energoefektivitātes paaugstināšana” īstenošanai 1 108 154 *euro* (viens miljons viens simts astoņi tūkstoši viens simts piecdesmit četri *euro*), sadalot attiecīgi pa gadiem:
   1. 2018.gadā –124 387 *euro* (viens simts divdesmit četri tūkstoši trīs simti astoņdesmit septiņi *euro*);
   2. 2019.gadā – 706 704 *euro* (septiņi simti seši tūkstoši septiņi simti četri *euro*);
   3. 2020.gadā – 277 063 *euro* (divi simti septiņdesmit septiņi tūkstoši sešdesmit trīs *euro*).
2. Aizņēmuma pamatsummas atmaksu sākt ar 2021.gada 20.jūniju.
3. Aizņēmuma atmaksu garantēt ar Jelgavas pilsētas pašvaldības budžetu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2018.gada 26.aprīlī